Peter Frederik Broch

Peter Frederik Broch (født 11. mai 1879 på Hamar, død 30. desember 1973) var en norsk kavalerioffiser og hoffembedsmann. Han var hoffsjef i Norge fra 1945 til 1954.

Han ble student i 1897 og tok eksamen på Krigsskolen i 1900. Samme år ble han premierløytnant og i 1913 ble han rittmester. Han var sjef for skoleeskadronen fra 1929 til 1931 og ble major i kavaleriet i 1932. Han studerte ved det franske generalstabsakademi fra 1919 til 1921.

Broch ble knyttet til hoffet i 1931, da han ble utnevnt til 2. hoffmarskalk. I 1945 ble han hoffsjef og tjenstgjørende hoffmarskalk.

Han var formann i Kavaleriklubben og generalsekretær i Norges Forsvarsforening i flere år. Han ble i 1945 utnevnt til kommandør med stjerne av St. Olavs Orden.

Han var sønn av rittmester Henrik Andreas Broch og Elisabeth Bergendahl, og var gift med Elisabeth Rustad, datter av hoffsjef Fritz Rustad og Marie Magdalene Schou. Deres sønn var ambassadør Henrik Andreas Broch.

Militære grader
1900: Premierløytnant
1913: Rittmester
1932: Major i Kavaleriet

Kilder
Aftenposten 31. desember 1954

Norske embets- og tjenestemenn